**דרוש חבר סגל בכיר**

אוניברסיטת אריאל בשומרון- המחלקה למדעי ההתנהגות ופסיכולוגיה מחפשת אנשי סגל בכיר בדרגות: מרצה/מרצה בכיר/פרופסור חבר/פרופסור מן המניין (למסלול קביעות) בתחומי הפסיכולוגיה התעסוקתית, הארגונית והשיקומית.

אוניברסיטת אריאל בשומרון מזמינה מועמדים מתאימים להיקלט בה כחברי סגל בכיר. המחלקה מציעה תואר ראשון בפסיכולוגיה (עם חמשה מוקדי התמחות שונים), ושני מסלולי תואר שני עם תזה בפסיכולוגיה ארגונית-תעסוקתית ובפסיכולוגיה שיקומית. מסלולי התמחות נוספים בתואר השני, כמו גם תוכנית דוקטורט, נמצאים בשלבי פיתוח. כול הקורסים בשני התארים מתקיימים בעברית.

בנוסף להוראה, חברי סגל מצופים להיות פעילים מחקרית במסגרת תוכניות מחקר משל עצמם, וכן לתרום למגוון יוזמות ותוכניות במחלקה.

על המועמד להיות בעל תואר שלישי בפסיכולוגיה, ובעל ניסיון מוכח במחקר אקדמי, כפי שבא לידי ביטוי הן בפרסומים בכתבי עת מבוססי שיפוט-עמיתים והן בהשגת מענקי מחקר. על המועמד להיות בעל יכולת הוראה אקדמית מוכחת.

מועמדים מתאימים מוזמנים לשלוח קורות חיים מפורטים בלווית מכתב התעניינות ודיוקן מקצועי-מחקרי לראש המחלקה למדעי ההתנהגות ד"ר יורם בראב, באמצעות דוא"ל yoramb@ariel.ac.il או באמצעות הדואר: המחלקה למדעי ההתנהגות, אוניברסיטת אריאל בשומרון, אריאל 40700, ישראל.